**Regulament de organizare, administrare, exploatare si functionare a Parcului balnear Toroc**

Cuprins

Capitolul 1 Reguli generale

Capitolul 2 Principii de functionare

Capitolul 3 Drepturile si obligatiile autoritatii administratiei publice locale

Capitolul 4 Drepturile si obligatiile operatorului

Capitolul 5 Drepturile si obligatiile utilizatorilor

Capitolul 6 Regulamentul de functionare

Capitolul 7 Reguli de folosire a piscinelor, terenurilor de sport, a toboganelor acvatice a saunei,

Capitolul 8 Reguli PSI

Capitolul 9 Stabilirea tarifelor

Capitolul 10 Sanctiuni

Capitolul 11 Dispozitii finale si tranzitorii

### Capitolul 1

1. Prezentul regulament stabileşte cadrul juridic unitar privind organizarea şi funcţionarea Parcului balnear Toroc
2. Parcul balnear Toroc isi desfăşoară activitatea sub autoritatea administraţiei publice locale, a primariei municipiului Dej in cadrul Serviciului de activitati autofinantate
3. Organigrama, regulamentul de functionare, precum si tarifele sant stabilite la propunerea Primarului municipiului Dej, prin hotarare de Consiliu Local
4. Coordonarea, conducerea, gestionarea Parcului balnear Toroc intră în atribuţiile autorităţilor administraţiei publice locale, conform competenţelor şi atribuţiilor stabilite de legislaţia în vigoare.
5. Administrarea, intretinerea și exploatarea se face de catre serviciul de activitati autofinantate numit in continuare *operator*

### Capitolul 2

Principii de funcționare a Parcului balnear Toroc

 Parcul Balnear Toroc functioneaza pe baza urmatoarelor principii:

1. protecţia sănătăţii publice
2. responsabilitatea fată de cetăţeni
3. conservarea şi protecţia mediului înconjurător
4. calitate şi continuitate
5. tarife echitabile şi accesibile tuturor utilizatorilor
6. nediscriminarea şi egalitatea tuturor utilizatorilor
7. promovarea calităţii şi eficienţei activităţii de administrare
8. intretinerea si exploatarea in conditii de siguranta a bunurilor din proprietatea publica
9. administrarea corectă şi eficientă a bunurilor din proprietatea publică şi a fondurilor publice
10. întreţinerea şi dezvoltarea patrimoniului public.

###  Capitolul 3

 **DREPTURILE ŞI OBLIGATIILE AUTORITATII ADMINISTRATIEI PUBLICE LOCALE, OPERATORULUI ŞI UTILIZATORILOR**

 **Autoritatii administratiei publice locale** ii revin urmatoarele drepturi si obligatii legate de organizarea, administrarea, intretinerea si exploatarea Parcului balnear Toroc:

1. dezvolta, promoveza calitatea si eficienta Parcului balnear Toroc, in scopul asigurarii catre populatie a unei zone de agrement moderne, dotate cu instalatii, cladiri, terenuri de sport, bazine de inot, spatii de joaca pentru copii, etc., in conditii optime de functionare,
2. urmareste asigurarea unei bune intretineri, protejari si conservari a spatiilor verzi, gazonului, arborilor, arbustilor, florilor anuale, bienale, perene si oricaror alte amenajari dendro-horticole; intocmeste programe de modernizare si dezvoltare a spatiilor verzi din incinta Parcului balnear Toroc ;
3. promoveaza politicile si strategiile de dezvoltare a Parcului balnear Toroc
4. organizeaza, reglementeaza, controleaza si monitorizeaza activitatea Parcului balnear Toroc in conformitate cu reglementarile in vigoare;
5. urmareste ca exploatarea bunurilor patrimoniu al municipalitatii sa se realizeze in conditii care sa asigure un serviciu bine organizat, civilizat, modern si eficient
6. asigura lucrarile de reparatii capitale la constructiile de orice natura si la instalatiile de utilitate publica din incinta Parcului balnear Toroc ( refacere tencuieli sau vopsitorii speciale la bazinele de inot, refacere cuva la bazinele de inot, reabilitare platforme adiacente bazinelor de inot, refacere sisteme de alimentare cu apa, energie electrica sau termica, gaz metan, refacere terenuri de sport, refacere hidroizolatii constructii, inlocuire instalatii sanitare, electrice si termice, refacere spatii verzi,etc.);
7. asigura modernizarea infrastructurii publice aferente obiectivului Parc balnear Toroc, care sa se realizeze in conformitate cu reglementarile urbanistice in vigoare.

**Capitolul 4**

 **Operatorului** ii revin urmatoarele drepturi si obligatii legate de organizarea, administrarea, intretinerea si exploatarea Parcului balnear Toroc:

1. sa asigure pastrarea integritatii, protejarea si valorificarea patrimoniului public incredintat.
2. se va preocupa atat de conservarea si protejarea constructiilor din incinta Parcului balnear Toroc, cat si de valorificarea judicioasa a acestor bunuri imobile.
3. va intretine in stare corespunzatoare si va intrebuinta cladirile in care isi desfasoara activitatea conform destinatiei fiecareia, stabilita prin autorizatia de construire.
4. elaborarea bugetului de venituri şi cheltuieli
5. armonizarea activitații cu cerinţele legislaţiei existente
6. anticiparea problemelor potenţiale şi soluţiilor de rezolvare a acestora
7. înregistrarea activităţilor privind măsurarea prestaţiilor, facturarea şi încasarea contravalorii serviciilor efectuate
8. să aplice numai tarifele reglementate şi aprobate de Consiliul Local;
9. va tine o evidenta clara şi corecta a utilizatorilor
10. va înregistra reclamaţiile şi sesizările utilizatorilor şi modul de soluţionare a acestora
11. va realiza cu celeritate lucrarile de intretinere si reparatii curente ale constructiilor de orice tip din incinta Parcului balnear Toroc.
12. In cazul in care se impune realizarea unor reparatii capitale va anunta in cel mai scurt timp autoritatea administratiei publice locale in vederea luarii masurilor ce se impun.
13. va asigura filtrarea corespunzatoare a apei din bazinele de inot, astfel incat calitatea apei sa corespunda standardelor stabilite prin legislatia in vigoare.
14. va intretine in buna stare, va face toate reparatiile curente necesare sau va dezafecta si va inlocui, atunci cand este cazul, bancile de gradina si orice alt mobilier stradal, toboganele, leaganele si orice alte dispozitive destinate jocului copiilor, amplasate in incinta Parcului balnear Toroc.
15. va intretine curatenia si igiena stricta a cabinelor de dusuri si grupurilor sanitare.
16. raspunde de realizarea la timp si in conditii de performanta a lucrarilor de intretinere si reparatii curente ale instalatiilor de utilitate publica din incinta Parcului balnear Toroc ( instalatii de alimentare cu apa, canalizare, gaze naturale, energie electrica)
17. verifica si urmareste corectitudinea facturilor de plata a energiei electrice, apa-canal, gaze si termoficare.
18. se va ingriji de gospodarirea judicioasa a materiilor prime, materialelor, apei, energiei electrice si termice, gazelor naturale, astfel incat sa nu se incarce artificial costurile de operare
19. Sa ia toate masurile necesare pentru protejarea si conservarea spatiilor verzi, gazonului, arborilor, arbustilor, florilor anuale, bienale, perene si a oricaror alte amenajari dendro – horticole.
20. să obţină de la autorităţile competente avizele, autorizaţiile şi licenţele, potrivit legii
21. sa execute deratizarea, dezinfecţia şi dezinsecţia conform normelor legale existente
22. să asigure accesul nediscriminatoriu al tuturor utilizatorilor in incinta Parcului balnear Toroc
23. să furnizeze date despre prestarea Parcului balnear Toroc balnear Toroc autorităţilor administraţiei publice locale şi centrale, conform unui program stabilit sau la cerere;
24. să aplice metode performante de management, care să conducă la reducerea costurilor de operare;
25. sa realizeze achizitii de masini, utilaje si instalatii pentru modernizarea si imbunatatirea activitatilor si serviciilor prestate, din surse proprii, in conditiile stabilite de legislatia in vigoare;
26. sa raspunda de aplicarea masurilor privind protectia mediului inconjurator, protectia sanatatii publice, protectia si securitatea muncii, paza si stingerea incendiilor;
27. sa colaboreze cu institutii publice si private in vederea optimizarii serviciilor prestate;
28. sa organizeze in colaborare cu institutii publice si private activitati instructiv-educative, competitii sportive, concerte, spectacole, etc.
29. sa incheie contracte de inchiriere a spatiilor din preajma terenurilor de sport pentru afisarea unor bannere publicitare
30. sa atraga finantari si sponsorizari ale activitatilor cultural-sportive organizate in incinta Parcului balnear Toroc, etc.
31. sa contracteze servicii sezoniere asigurand personal calificat precum si dotarea punctului de prim ajutor cu targa, masa si dulapioare cu medicamente, tub oxigen, aparat pentru respiratie artificiala, etc., in vedere prevenirii si eliminarii pericolului de inec;
32. sa desfasoare activitati de alimentatie publica cu respectarea tuturor prevederilor legale in vigoare
33. sa desfasoare activitati de cazare hoteliera cu respectarea prevederilor legale in vigoare
34. sa organizeze in incinta activitati care sa contribuie la agrementul si distractia vizitatorilor, cu respectarea tuturor prevederilor legale in vigoare;
35. sa verifice la respectarea prevederilor prezentului regulament si sa aplice sanctiunile stabilite
36. sa aplice, prin angajatii sai insarcinati cu paza si protectia Parcului balnear Toroc, masurile de sanctionare a faptelor ce constituie contraventie, in cazul constatarii incalcarii de catre utilizatori a interdictiilor stabilite prin prezentul regulament; sa sesizeze angajatii Politiei Locale sau politiei nationale in cazul incalcarii de catre utilizatori a linistii si ordinii publice sau in cazul in care , potrivit legii penale, faptele constatate constituie infractiuni;

 **Capitolul 5**

 **Utilizatorii** au următoarele drepturi

1. să fie informaţi despre modul de funcţionare a Parcului balnear Toroc, despre deciziile luate în legătura cu acest serviciu de către Primăria municipiului Dej sau operatorul de serviciu, după caz;
2. sa beneficieze fara discriminare de acces la serviciile oferite de catre operator in incinta Parcului balnear Toroc, precum si de acces la serviciile din incinta parcului, dupa achitarea taxelor aferente acestora ;
3. Clientul Parcului balnear Toroc are dreptul de a primi recomandări de la personalul parcului cu privire la utilizarea garderobei, dușurilor, saunei precum și a echipamentulor acvatice.
4. Clientul parc balnear Toroc este obligat să utilizeze cu grijă și responsabilitate toate aceste echipamente. În mod contrar, el își asumă răspunderea pentru riscurile traumatismelor ce pot surveni în urma utilizării neadecvate.
5. să primească răspuns în maximum 30 de zile la sesizările adresate operatorului sau autorităţilor administraţiei publice locale cu privire la nereguli in prestarea Parcului balnear Toroc.

 Utilizatorii au următoarele obligaţii:

1. Sa achite contravaloarea tichetului de intrare si a celorlalte servicii accesate
2. sa respecte cu strictete toate interdictiile stabilite prin prezentul regulament de organizare, administrare, intretinere si exploatare a Parcului balnear Toroc;
3. sa respecte regulile de acces in incinta ( sa nu intre in incinta prin locuri nepermise, prin escaladarea sau deteriorarea gardurilor,
4. În cazul deteriorării echipamentulor sau al altui bun al parcului balnear Toroc, persoana în cauză acoperă toate cheltuielile materiale pentru înlăturarea deteriorărilor produse de către el, echipamentulor sau bunului, precum si eventualele reparatii.
5. sa contribuie la protejarea si conservarea patrimoniului din incinta Parcului balnear Toroc prin manifestarea unui comportament civilizat, de respect fata de mediul inconjurator si valorile de orice natura care constituie patrimoniul parcului, si implicit al municipalitatii.

**Capitolul 6**

**Regulament de functionare**

 Regulamentul în vigoare este stabilit pentru efectuarea normală a activităților și ocupațiilor clienților parcului balnear Toroc, pentru ocrotirea sănătății lor, precum și în scopul respectării ordinii și curățeniei încăperilor și echipamentelor Parcului balnear Toroc.

 Cunoașterea, însușirea și respectarea regulamentului de functionare al parcului balnear Toroc este obligatorie pentru toate persoanele care frecventează parcul. Odată cu achiziționarea tichetului de intrare, reprezentat de brățara de acces, clientul este de acord că a luat cunoștință de prezentul regulament și se obligă să-l respecte cu strictețe.

Programul de functionare este urmatorul

* Sezon estival Luni – Duminica intre orele 8 - 21
* Sezon extraestival Luni intre orele 12:00 – 20 Marti – Duminica intre orele 10 - 20

În afara orelor de program accesul în incinta parcului balnear Toroc este strict interzis.

1. Intrarea în incinta parcului balnear Toroc se face pe baza brățării de acces achiziționată de la casierie. Aceasta va fi purtată la încheietura mâinii, în loc vizibil, cu sigiliul intact. Violarea sigiliului sau ruperea brățării de acces de la încheietura mâinii duce automat la pierderea valabilității tichetului de intrare. Brățara de acces se eliberează pentru o zi și nu poate fi transmisă altor persoane. Sunteți rugat să purtați permanent brățara de acces când frecventați Parcul balnear Toroc. Lipsa acesteia sau prezentarea unei bratari cu sigiliul violat se sanctioneaza cu amenda.
2. Plata pentru servicii se realizează numai la caseria Parcului balnear Toroc. Plata se încasează sub formă de numerar.
3. Intrarea utilizatorilor in incinta Parcului balnear Toroc ( inclusiv la unitatile din incinta, administrate in prezent de catre alte persoane juridice cu capital privat ) este strict interzisa fara achitarea taxei de intrare si purtarii bratarii de acces la incheietura mainii.
4. În cazul în care se întrerupe energia electrică rugăm clienții să-și întrerupă activitatea și dacă pana de curent este pe termen mai lung, să urmeze lămpile de avarie în scopul evacuării. În caz contrar nu ne asumăm responsabilitatea pentru apariția eventualelor incidente. Dacă întreruperea cu energie electrică sau apă curentă este o lucrare planificată veți fi înștiințați de aceste lucruri la avizierul din holul recepției.
5. Pe perioada lucrărilor de întreținere sau renovare, precum și la reviziile periodice organizate în Parcul balnear Toroc, unele servicii nu vor fi disponibile, parțial sau în întregime. Clienții vor fi anunțați în prealabil de către administrația Parcului . În aceste situații, administrația nu datorează despăgubiri clienților.
6. În cazuri motivate temeinic (probleme tehnice, evenimente de forță majoră, etc.) operatorul are dreptul să închidă integral sau parţial Parcul. Pentru aceasta, societatea  nu datorează despăgubiri clienţilor. De asemenea, la scăderea serviciilor din motive tehnice, administratorul își rezervă dreptul să decidă dacă schimbă tariful sau programul de funcționare.
7. Pentru siguranța clienților, în zonele cele mai frecventate ale Parcului  funcționează sisteme de monitorizare cu camere de luat vederi – cu respectarea totală a normelor juridice referitoare la acestea. Obținerea acestor înregistrări este posibilă doar pentru autoritățile investite prin lege.
8. Personalul Parcului nu își asumă nici o responsabilitate pentru accidentele sau îmbolnăvirile cauzate de anumite afecțiuni ale vizitatorilor. Având în vedere natura activităților din Parcul balnear Toroc ( îmbăiere, temperaturi ridicate, tobogane etc) clienților li se recomandă să-și viziteze medicul de familie și să-l întrebe cu privire la capacitatea lor de a frecventa Parcul balnear Toroc.
9. Este interzis accesul în Parcul balnear Toroc al copiilor sub 14 ani neînsoțiți de catre un adult. Persoanele peste 14 ani își dovedesc vârsta prin documente: carte de identitate, carnet de student, pașaport, etc. Pentru a avea acces la Parcul Balnear Toroc.
10. Toți vizitatorii trebuie să respecte semnele de avertizare din incinta Parcului balnear Toroc, să citească instrucțiunile de folosire ale bazinelor, toboganelor, etc.
11. Vizitatorii care refuză să poarte echipamente de protecție cerute pentru anumite activități (cască de înot,) sau care nu poartă ținută de înot adecvată, pot fi opriți de salvamari să folosească anumite bazine sau tobogane.
12. Administrația Parcului balnear Toroc își asumă răspunderea doar pentru obiectele plasate în cutii de valori și nu este responsabil pentru lucrurile proprietate personală lăsate pe marginea bazinelor, pe plaja sau în dulapuri
13. Recuperarea obiectelor căzute în bazine nu este responsabilitea administrației Parcului balnear Toroc. Nu se vor demonta canalele de scurgere sau orice altă structură pentru a căuta obiectele pierdute
14. Persoanele găsite vinovate de exploatarea defectuoasă a instalațiilor, toboganelor, utilajelor, bunurilor Parcului balnear Toroc, cu bună știință sau din neglijență, cei care provoacă acte de vandalism sau sunt găsiți vinovați de furt, au obligația de a suporta integral valoarea pagubei produse. Împotriva acestora, conducerea Parcului balnear Toroc poate acționa contravențional sau penal. Părinții sau însoțitorii copiilor sub 14 ani sunt obligați să suporte orice pagubă produsă de copilul lor minor. La sesizarea nerespectării regulamentului, orice persoană poate fi înlăturată de îndată din incinta Parcului balnear Toroc.
15. Din cauza pericolului de alunecare, vă recomandăm să purtați papuci de plajă pe întreaga zona a piscinelor Parcului balnear Toroc.
16. Orice persoană care suferă de boli de piele, ochi umflați, scurgeri din urechi, scurgeri nazale, plăgi deschise, sângerări sau orice boli transmisibile sau care poartă bandaj sau plasture, nu are acces în bazine
17. În cazul în care vizitatorii, intenționat sau din greșeală poluează cu orice substanță apa din bazine, acestea vor fi închise, golite și dezinfectate, iar întregul cost al acestor operațiuni va fi suportat de cei vinovați.
18. În cazul unor accidente sau probleme medicale, vizitatorilor li se acorda primul ajutor de către personalul calificat al Parcului.
19. Cazurile de accidente sau boală se notează într-un registru de evidență, consemnăndu-se data, ora și semnătura părților.
20. Persoana care a devenit client al parcului balnear Toroc, trebuie să-și încuie personal garderoba, să-și păstreze cheia, iar în caz de pierdere a cheii să acopere cheltuielile pentru cumpărarea unei yale noi și manopera de montaj.
21. Prezentul regulament vă recomandă să susțineți examenul medical până la începerea frecventării parcului balnear Toroc, deoarece, în mod evident, sunteți responsabil de sănătatea Dvs. Administrația Parcului balnear Toroc nu poartă răspundere pentru suferințele cauzate de înrăutățirea sănătății Dvs. Administrația nu-și asumă răspunderea, dacă motivul înrăutățirii sănătății Dvs. este rezultatul nerespectării regulilor de utilizare a echipamentelor bazei. Administrația nu-și asumă răspunderea pentru daunele pricinuite sănătății și/sau bunului Dvs. în urma acțiunilor ilegale a persoanelor terțe.
22. Prin achiziționarea biletului de intrare, clienții parcului își dau acordul să fie prezentați în media, pe orice poză tipărită, cu excluderea pretențiilor ulterioare de personalitate și financiare.
23. Pozele făcute pe teritoriul Parcului balnear Toroc se pot folosi liber de către conducere pentru activitatea proprie de reclamă și promoție. Prin cumpărarea biletului de intrare, clienții își dau acordul la stocarea pozei și administrarea acesteia conform prezentului Regulament Intern.
24. Clientul parc balnear Toroc își asumă răspunderea pentru încălcarea ordinii publice în incinta parcului balnear Toroc. În scopul securității clienților in incinta parcului balnear Toroc, este interzis, în mod categoric, de a purta arme albe, de foc sau cu gaze. Distribuirea și folosirea narcoticelor și fumatul substantelor psihotrope în incinta parcului balnear Toroc sant strict interzise

**Accesul este interzis în incinta Parcului balnear Toroc:**

1. Persoanelor cu aspect respingător sau în haine murdare;
2. Persoanelor care nu au ținuta de baie corespunzătoare: se acceptă slip sau șort până deasupra genunchilor. Nu se acceptă slip transparent.
3. Persoanelor însoțite de animale;
4. Persoanelor cu boli infecțioase;
5. Persoanelor care nu dețin încălțăminte de schimb
6. mijloacelor de transport care ar putea distruge aleile carosabile;
7. cu motorete, motoscutere, biciclete etc., pe aleile pietonale
8. copiilor sub 14 ani fara un insotitor major
9. persoanelor aflate sub influența băuturilor alcoolice sau/și a drogurilor.

 **În incinta parcului balnear Toroc sunt interzise urmatoarele activitati:**

* distrugerea, degradarea sau murdarirea bunurilor din incinta ( constructii de orice natura, mobilier urban, imprejmuiri);
* distrugerea sau degradarea instalatiilor tehnico-sanitare, instalatiilor electrice, canalizare, gaze naturale, termoficare etc., cu care sunt utilate vestiarele, cabinele de dusuri si grupurile sanitare.
* Prezenta in incinta Parcului Balnear Toroc fara bratara de acces valida, purtata la incheietura bratului.
* aruncarea in bazine a oricaror obiecte care ar putea degrada suprafata acestora sau ar putea altera calitatea apei;
* accesul in bazinele de inot in lipsa apei sau in situatia in care acestea sunt alimentate cu apa, daca aceasta nu a fost dezinfectata
* săritul în piscină;
* Folosirea bazinului cu apa sarata de copii sub 14 ani fără supravegherea părinților/însoțitorilor
* intrarea în bazine a copiilor până la 2 ani fără scutec de înot curat acoperit cu material impermeabil, care să se potrivească perfect în jurul picioarelor și a taliei. Scutecul standard nu este permis.
* mutarea sezlongurilor de plaja in alta zona
* efectuarea activităților comerciale, de furnizare servicii și alte activități de vânzări zilnice sau ocazionale pe teritoriul parcului cu exceptia agentilor economici care au spatii in concesiune
* cerșitul
* utilizarea bazinelor dacă aveți corpul acoperit cu ulei sau loțiuni de plajă
* scuipatul, înghițirea apei, suflatul nasului în apă, urinatul, defecarea în bazine
* blocarea scărilor de la bazine
* consumarea mâncării sau băuturilor în alte locuri decât la restaurant sau locuri amenajate. **Produsele alimentare și băuturile nu sunt permise in zona bazinelor, a toboganelor acvatice si a lacului sarat.**
* Consumul de seminte nedecojite
* alergatul, joaca zgomotoasă, împinsul, acrobațiile, luptele, stropitul, utilizarea unui limbaj injurios, scufundarea, orice comportament necorespunzător care perturbă ceilalti clienti sau orice fapte care ar periclita vizitatorii sau personalul.
* intrarea în bazine a persoanelor care nu știu să înoate și a copiilor sub 14 ani neinsotiti. Aceștia trebuie supravegheați în permanență de o persoană responsabilă (însoțitor) cu vârsta minimă de 18 ani echipată în haine de înot adecvate.
* accesul cu recipiente de sticlă, cuțite, băuturi alcoolice sau droguri.
* folosirea săpunului sau șamponului în bazine
* folosirea materialelor explozive, a armelor sau chimicalelor în incinta Parcului balnear Toroc
* intrarea vizitatorilor în zona bazinelor, dacă nu au folosit dușurile din vestiare. Persoanele care stau la soare trebuie să facă duș înainte de fiecare intrare în apă, în scopul de a clăti transpirația și loțiunile de protecție solară.
* utilizarea pantofilor de stradă. Este recomandată utilizarea papucilor de plajă.
* comportamentul care să pună în pericol securitatea și sănătatea clientilor sau a personalului angajat. Un astfel de comportament, inclusiv limbaj abuziv sunt un motiv de expulzare.
* utilizarea dispozitivelor care produc sunete dacă nu sunt însoțite de accesorii cum ar fi căști pentru urechi.
* jocul cu mingea sau folosirea saltelelor pneumatice in bazine si lac (sunt exceptate flotoarele pentru copii);
* filmarea și fotografierea fără o convenție specială cu administrația parcului balnear Toroc;
* acționarea de către clienți a butoanelor de comandă de la instalațiile de hidromasaj, sauna, climatizare, iluminat. Acestea vor fi accesate numai de către personalul de supraveghere;
* folosirea unui limbaj obscen, necuviincios, gesturi indecente, violente,
* depozitarea necontrolata a deseurilor, precum si arderea sau ingroparea acestora in incinta Parcului balnear .
* focul deschis
* consumul de droguri, substanțe psihotrope sau a altor substanțe interzise;

**Capitolul 7**

**Reguli de folosire a piscinelor a terenurilor de sport, a toboganelor acvatice si a saunei**

**Reguli de folosire a terenurilor de sport**

 (1) Terenurile de sport vor fi folosite conform destinatiei fiecaruia. Accesul pe terenuri se va face numai in urma achitarii unei taxe si numai cu echipament adecvat.

 (2) Utilizarea terenurilor de tenis pavimentate cu gazon artificial se face cu respectarea urmatoarelor reguli:

- suprafata pavimentata cu gazon artificial este destinata exclusiv uzului sportiv;

- este recomandat ca utilizatorii terenurilor de tenis sa foloseasca doar pantofi tip sport;

- este exclusa folosirea pe suprafata terenurilor de tenis a pantofilor de sport cu crampoane;

 (3) Se interzice:

* 1. accesul pe terenurile de sport cu bauturi alcoolice;
	2. accesul pe terenurile de sport cu solventi chimici;
	3. consumul de seminte de orice fel;
	4. accesul animalelor si a autoturismelor pe suprafetele de joc;
	5. aruncarea deseurilor de orice fel, a gumei de mestecat, a obiectelor incandescente pe suprafata terenurilor;
	6. fumatul atat pe terenurile de tenis, cat si in perimetrul acestora.

**Reguli de folosire a bazinelor de copii**

1. Bazinele pot fi folosite doar de copii sub 10 ani.
2. Părinții nu au voie să se așeze în bazin.
3. Copiii până la 2 ani sunt obligați să poarte scutece de baie
4. Jocul cu mingea este permis doar dacă nu îi deranjează pe ceilalți.

**Reguli de folosire a toboganelor**

1. Persoanele în stare de ebrietate sau/și sub influența drogurilor nu pot folosi toboganele.
2. Persoanelor care suferă de anumite boli cum ar fi: claustrofobie (teama de spații închise), acrofobie (teama de înălțime), nyctofobie (teama de întuneric), persoanelor cardiace, femeilor însărcinate nu li se recomandă utilizarea toboganelor.
3. Este interzisă utilizarea toboganelor dacă suprafața corpului este unsă cu ulei.
4. Copiii minori pot utiliza toboganele doar prin asumarea răspunderii și sub supravegherea permanentă a părinților sau a însoțitorilor.
5. Este interzisă folosirea toboganelor de către copiii cu înălțime mai mică de 120 cm, excepție fiind toboganele pentru copii.
6. Urcatul de jos în sus sau din părțile laterale pe tobogane este interzis.
7. Coborârea pe tobogan se face la semnalul salvamarului sau la culoarea verde a semaforului.
8. Dupa folosire este obligatorie eliberarea imediata a zonei de aterizare
9. Înainte de a folosi toboganele, asigurați-vă că nu aveți bijuterii, ochelari sau orice alte obiecte care v-ar putea răni pe dumneavoastră sau pe cei din jur. De asemenea, asigurați-vă că aveți unghiile de la mâini și de la picioare tăiate, iar părul este aranjat în așa fel încât sunteți feriți de accidente.
10. Consumul de alimente si bauturi este strict interzis in zona toboganelor a piscinelor si a lacului sarat

**Reguli de folosire a saunei**

1. Saunele sunt destinate persoanelor peste 16 ani.
2. Folosirea saunei de către minori nesupravegheați este interzisă.
3. Din respect pentru ceilalți clienti, cât și pentru propria protecție, cei care folosesc sauna sunt rugați să se așeze pe prosop pentru a evita contactul corpului transpirat cu băncile de lemn (unde este cazul: saune uscate)
4. Este interzisa aruncarea de lichide de orice fel pe vatra saunei.
5. Papucii și halatele se vor lăsa afară, la intrarea în saune.
6. Expunerea prelungită în saună poate cauza greață, amețeli și leșin. Timpul rezonabil de folosire a saunei este de 10 minute și se recomandă  a nu se depăși 20 minute.
7. În cazul folosirii saunei, vă rugăm să efectuați un control medical de specialitate care să nu vă interzică acest lucru.
8. La saună este obligatorie folosirea prosopului personal.
9. Este interzis consumul băuturi alcoolice, mâncare sau răcoritoare, în saună sau în zona piscinelor si a toboganelor acvatice.
10. Persoanele care simt amețeală sau leșin trebuie să părăsească sauna imediat
11. Pentru o igienă corectă dușul este obligatoriu înainte, după sau între saune. După ce v-ați uscat puteți intra în saună. Dacă folosiți piscina faceți duș înainte sau de câte ori intrați.
12. Nu este recomandata folosirea saunei de catre persoanele:
* cu tensiune arterială mică sau mare
* cu afecțiuni cardio-vasculare sau bronhopulmonare severe
* sub influența băuturilor alcoolice, anticoagulantelor, antihistaminicelor,  vasoconstrictorilor, vasodilatatorilor, stimulantelor, narcoticelor sau a tranchilizantelor
* femeilor însărcinate

**Capitolul 8**

**Reguli de paza si stingerea incendiilor**

 **Pentru a evita incendiile, următoarele activități sunt interzise:**

* 1. fumatul în alte zone decât cele amenajate
	2. aruncarea filtrelor de țigări aprinse în recipiente de plastic împreună cu materiale care se pot aprinde
	3. desfășurarea activităților care implică aprinderea unui foc sau flacără deschisă.
	4. Vă rugăm să lăsați liber accesul catre ieșirile de urgență, ușile de incendiu, extinctoare.

**Capitolul 9**

**PRETURI ŞI TARIFE**

1. Nivelul preturilor si tarifelor pentru plata serviciilor de administrare, intretinere si exploatare a Parcului balnear Toroc se fundamentează pe baza costurilor de exploatare, a costurilor de întreţinere şi reparaţii, a amortismentelor aferente capitalului imobilizat în active corporale şi necorporale, si include o cota pentru crearea resurselor necesare dezvoltarii si modernizarii infrastructurii edilitar-urbane.
2. Aprobarea preturilor si tarifelor se face de catre Consiliul Local.
3. Structura si nivelul preturilor si tarifelor vor fi stabilite astfel incat:

- sa acopere costul efectiv de administrare, intretinere si exploatare a Parcului balnear Toroc;

- sa acopere cel putin sumele investite si cheltuielile curente de intretinere si exploatare;

- sa descurajeze consumul excesiv si risipa;

- sa incurajeze exploatarea eficienta a Parcului balnear Toroc

- sa incurajeze investitiile de capital;

- sa respecte autonomia financiara a operatorului.

 Aplicarea de catre operator a preturilor si tarifelor avizate si aprobate de Consiliul Local este obligatorie.

.

**Capitolul 10**

**Sanctiuni**

Tichetul de acces se poate anula în următoarele condiții:

* nerespectarea în mod repetat a observațiilor personalului de supraveghere;
* nerespectarea prezentului regulament;
* săritul în piscină;
* alergatul în zona piscinei;
* folosirea unui limbaj obscen, necuviincios, gesturi indecente, violente, cat și un comportament care să prejudicieze buna imagine a parc balnear Toroc;
* igiena personală precară;
* conturbarea celorlalți clienți prin sărituri, țipete și zgomote nejustificate, jocuri în apă care pot produce accidente sau răniri.
* săvârșirea de infracțiuni;
* consumul de droguri, substanțe psihotrope sau a altor substanțe interzise;
* înstrăinarea brățării de acces unei alte persoane cu scopul de a se folosi de servicii în locul acesteia;
* nerespectarea regulilor de igienă a parc balnear Toroc;
* nerespectarea unei conduite decente cu partenerul(era) Dvs. la bazinul de înot, sauna și hidromasaj, mai ales în prezența minorilor (cât și practicarea nudismului).
* Când sunt situații motivate, clienții pot fi evacuați din Parcul balnear Toroc de către operator, iar dacă este nevoie acesta poate apela la organele de ordine interioară sau alte organe abilitate.
* Conducerea Parcului balnear Toroc își rezervă dreptul de a refuza accesul persoanelor care au avut tichetul vreodată anulat.

 Încălcarea prevederilor prezentului regulament constituie contravenţie, în măsura în care potrivit legii penale nu constituie infracţiune şi se sancţionează cu amenda contravenţionala dupa cum urmeaza:

* distrugerea, degradarea sau murdarirea bunurilor din incinta ( constructii de orice natura, mobilier urban, imprejmuiri);
* distrugerea sau degradarea instalatiilor tehnico-sanitare, instalatiilor electrice, canalizare, gaze naturale, termoficare etc., cu care sunt utilate vestiarele, cabinele de dusuri si grupurile sanitare.
* Prezenta in incinta Parcului Balnear Toroc fara bratara de acces valida.
* aruncarea in bazine a oricaror obiecte care ar putea degrada suprafata acestora sau ar putea altera calitatea apei;

 cu amenda de la 50 RON la 200 RON

* accesul cu recipiente de sticlă, cuțite, băuturi alcoolice sau droguri.
* folosirea materialelor explozive, a armelor sau chimicalelor în incinta Parcului balnear Toroc
* folosirea unui limbaj obscen, necuviincios, gesturi indecente, violente,
* depozitarea necontrolata a deseurilor, precum si arderea sau ingroparea acestora in incinta Parcului balnear .
* focul deschis
* consumul de droguri, substanțe psihotrope sau a altor substanțe interzise;

cu amenda de la 100 RON la 500 RON;

 Constatarea contravenţiilor şi aplicarea sancţiunilor se face de către operator sau de catre persoanele împuternicite de către Primar. Prevederile Ordonanţei Guvernului nr. 2 /2001 aprobata prin Legea nr. 180/2002 se aplica în mod corespunzător.

**DISPOZITII FINALE ŞI TRANZITORII**

 Acest regulament se supune dezbaterii publice şi intra în vigoare în termen de 30 de zile de la aprobare.

Prevederile prezentului regulament vor fi actualizate în funcţie de modificările de natura tehnica, tehnologica şi legislativa, prin Hotărâre a Consiliului Local

 Anexa nr.1 la prezentul regulament cuprinde lista cu preturile si tarifele ce vor putea fi percepute de catre operator .